**Iepirkuma līgums Nr. 01-29/212**

Rīgā, 2019. gada 01. jūlijā

*Valsts sabiedrība ar ierobežotu atbildību “Traumatoloģijas un ortopēdijas slimnīca”*, reģistrācijas Nr. 40003410729, turpmāk – Pasūtītājs, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri darbojas pamatojoties uz Statūtiem, no vienas puses,

un

*SIA «Detleffi»*, reģistrācijas Nr. 40003587636, turpmāk – Izpildītājs, tās valdes priekšsēdētāja Jevgēnija Detlevkina personā, kurš darbojas pamatojoties uz statūtiem, no otras puses, abi kopā turpmāk Puses,

pamatojoties uz iepirkuma procedūras “Laukuma izbūve saskaņā ar būvprojektu dīzeļģeneratora uzstādīšanai un sadalnes modernizācija”, identifikācijas Nr. VSIA TOS 2019/14MP, rezultātiem, noslēdz šādu līgumu (turpmāk – Līgums):

**1. Līguma priekšmets**

* 1. Pasūtītājs uzdod un Izpildītājs apņemas veikt **laukuma izbūves darbus saskaņā ar būvprojektu dīzeļģeneratora uzstādīšanai un sadalnes modernizācijai** (turpmāk – Darbi) objektā - Duntes ielā 22, Rīgā (turpmāk – Objekts) atbilstoši Līguma noteikumiem un Tehniskajam piedāvājumam (pielikumā Nr. 1), un Finanšu piedāvājumam (pielikumā Nr.2), kas ir neatņemamas Līguma sastāvdaļas.
  2. Izpildītājs apliecina, ka, parakstot Līgumu, tas ir iepazinies ar Darbu izpildes apjomu un Darbu izpildes vietu, un šajā sakarā apņemas turpmāk pretenzijas necelt.

1. **Līguma summa un norēķinu kārtība**
   1. Kopējā Līguma summa par Līgumā noteikto Darbu izpildi ir **19574,23 EUR** (deviņpadsmit tūkstoši pieci simti septiņdesmit četri eiro, 23 centi) bez pievienotās vērtības nodokļa. Pievienotās vērtības nodoklis nav Līguma priekšmeta daļa, tas tiek aprēķināts un maksāts atbilstoši attiecīgajā maksāšanas brīdī normatīvajos aktos noteiktajai likmei.
   2. Līguma 2.1. punktā noteiktajā summā ir ietverti visi ar veicamo darbi izpildi saistītie izdevumi, tai skaitā, bet ne tikai, visas izmaksas, kas saistītas ar Līguma pilnīgu un kvalitatīvu izpildi atbilstoši Tehniskajai specifikācijai, tajā skaitā izmaksas, kas saistītas ar speciālistu darba apmaksu, pakalpojuma izpildei nepieciešamo līgumu slēgšanu, komandējumiem, nodokļiem un nodevām, kā arī nepieciešamo atļauju saņemšanu no trešajām personām, tai skaitā, bet ne tikai izpētes darbi, apdrošināšana, transports, darba aizsardzība un organizācija, mērinstrumentu, palīgierīču un mehānismu nomas vai ekspluatācijas izmaksas, administratīvie izdevumi (kopēšana, dokumentu sagatavošana utml.).
   3. Līgumcena Līguma darbības laikā nevar tikt paaugstināta.
   4. Pasūtītājs samaksā Izpildītājam Līguma summu par Darbu izpildi 45 (četrdesmit piecu) dienu laikā, pamatojoties uz Izpildītāja izrakstītu rēķinu, pēc visu Darbu pabeigšanas, objekta pieņemšanas ekplsuatācijā un Pušu Darbu pieņemšanas un nodošanas akta parakstīšanas.
   5. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.
2. **Līguma termiņš**
   1. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei.
   2. Izpildītājs uzsāk Darbu izpildi 7 (septiņu) kalendāro dienu laikā no Līguma spēkā stāšanās dienas.
   3. Darbu izpildes termiņš – **50 (piecdesmit) kalendārās dienas** no Darbu uzsākšanas dienas.
   4. Iepriekš neparedzētu apstākļu dēļ, Pusēm rakstveidā par to vienojoties, Līguma termiņš Darbu veikšanai var tikt pagarināts.
3. **Izpildītāja tiesības un pienākumi**
   1. Izpildītājs veic Darbus kvalitatīvi, atbilstoši Līguma nosacījumiem un Līgumā noteiktajā termiņā, saskaņā ar Tehnisko piedāvājumu (pielikumā Nr. 1) un Finanšu piedāvājumu (pielikumā Nr.2), izmantojot materiālus, kas atbilst Latvijas Republikā spēkā esošo normatīvo aktu prasībām, standartiem.
   2. Izpildītājs nodrošina Darbu veikšanu tādā veidā, lai nepamatoti neapgrūtinātu personu pārvietošanos Objekta tuvumā, kā arī apņemas ievērot Pasūtītāja ieteikumus Darbu veikšanas laikā, ja tas nemaina Līguma pielikumā Nr. 1 noteikto.
   3. Izpildītājs atbild par darba drošības tehniku, ugunsdrošības un vides aizsardzības noteikumu, kā arī citu normatīvo aktu ievērošanu Darbu izpildes laikā.
   4. Izpildītājs ne vēlāk kā Darbu pabeigšanas dienā ar saviem spēkiem un līdzekļiem apņemas sakārtot Objektu, savākt un izvest no Objekta atkritumus un citus materiālus, kā arī savu inventāru un darba rīkus.
   5. Izpildītājs apņemas pēc Pasūtītāja pieprasījuma sniegt tam informāciju par Darbu izpildes gaitu un apstākļiem, kas traucē vai varētu traucēt Darbu izpildi.
   6. Izpildītājs pēc Darbu izpildes paziņo par to Pasūtītājam un sastāda Darbu pieņemšanas un nodošanas aktu, kā arī sagatavo visu veikto darbu izpilddokumentāciju un iesniedz to parakstīšanai Pasūtītājam.
   7. Izpildītājs ir atbildīgs par Pasūtītājam nodarītajiem zaudējumiem, ja tie radušies Izpildītāja vai tā darbinieku, kā arī Izpildītāja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
   8. **Darbi jāveic Objektā, nepārtraucot un netraucējot slimnīcas ikdienas darbību.**
   9. Izpildītājs nav tiesīgs bez iepriekšējas, rakstiskas saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu vai iesaistīt papildu apakšuzņēmējus Līguma izpildē.
4. **Pasūtītāja tiesības un pienākumi**
   1. Pasūtītājs maksā par kvalitatīvi izpildītiem un pieņemtiem Darbiem saskaņā ar Līguma nosacījumiem.
   2. Pasūtītājs ir tiesīgs jebkurā laikā ierasties Objektā, kontrolēt Līguma izpildes gaitu, veikt Darbu kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu.
   3. Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde.
   4. Gadījumā, ja Pasūtītājam ir pretenzijas par izpildītā Darba kvalitāti, tas ir tiesīgs nepieņemt to Darba daļu, pret kuru ir pretenzijas. Šādā gadījumā Pasūtītājs noformē un iesniedz Izpildītājam attiecīgu aktu.
   5. Pasūtītājs sniedz Izpildītājam Darbu izpildei nepieciešamo Izpildītāja pieprasīto informāciju, kā arī atbild uz Izpildītāja iesniegtajām vēstulēm vai aktiem 5 (piecu) darba dienu laikā no to saņemšanas.
   6. Pasūtītājs ir atbildīgs par Izpildītājam nodarītajiem zaudējumiem, ja tie radušies Pasūtītāja vai tā darbinieku darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
5. **Darbu pieņemšana un nodošana**
   1. Darbi tiek uzskatīti par izpildītiem un pabeigtiem tikai tad, kad Objekts ir pieņemts ekspluatācijā Rīgas pilsētas būvvaldē, un Puses ir parakstījušas Darbu pieņemšanas un nodošanas aktu.
   2. Pirms Darbu pieņemšanas un nodošanas akta parakstīšanas un Objekta pieņemšanas ekspluatācijā Rīgas pilsētas būvvaldē, Darbu izpilde un pabeigšana tiek apstiprināta no Pasūtītāja puses, t.i., Pasūtītāja pilnvarotā persona veic Darbu pārbaudi 3 (trīs) darba dienu laikā no Izpildītāja paziņojuma par Darbu izpildes pabeigšanu saņemšanas un paraksta Darbu pieņemšanas un nodošanas aktu vai nepieņem Darbus, iesniedzot Izpildītājam attiecīgu pretenziju.
   3. Ja Izpildītājs ir veicis Darbus nekvalitatīvi vai neatbilstoši Līguma noteikumiem, vai nav iesniedzis/ iesniedzis nepilnīgu Darbu izpilddokumentāciju, Pasūtītājs iesniedz tam rakstveida pretenziju, kurā norāda Darbu nepilnības, kā arī laiku, kad Izpildītājam jāierodas uz defektu akta sastādīšanu. Defektu aktu paraksta abas Puses. Gadījumā, ja Izpildītājs atsakās parakstīt defektu aktu vai neierodas uz tā sastādīšanu, par to tiek izdarīta atzīme defektu aktā un, neatkarīgi no tā, tas ir saistošs Pusēm. Pasūtītājs izdara atzīmi defektu aktā par termiņu, kādā jānovērš defektu aktā minētie trūkumi un iesniedz to Izpildītājam.
   4. Defektu aktā norādītās nepilnības novērš Izpildītājs uz sava rēķina.
   5. Ja nepilnības netiek novērstas Pasūtītāja norādītajā termiņā, tam ir tiesības pēc sava ieskata ieturēt līgumsodu no maksājamās summas vai vienpusēji izbeigt Līgumu pirms termiņa. Šādā gadījumā Puses sastāda atsevišķu aktu par faktiski izpildīto Darbu apjomu un to vērtību. Darbu pieņemšanas un nodošanas akta parakstīšana ir iespējama vienīgi pēc defektu aktā norādīto trūkumu pilnīgas novēršanas.
   6. Darbu pieņemšanas un nodošanas akta parakstīšana neatbrīvo Izpildītāju no atbildības par slēptiem, akta parakstīšanas laikā nekonstatētiem trūkumiem.
   7. Darbos vai izpilddokumentācijā konstatēto trūkumu novēršana nepagarina Līguma 3.3.punktā noteikto Darbu izpildes termiņu
   8. Darbu pieņemšanas un nodošanas akts, pēc tā abpusējas parakstīšanas, kļūst par neatņemamu Līguma sastāvdaļu.
6. **Pušu atbildība un garantijas**
   1. Par jebkura rēķina apmaksas kavējumu Izpildītājam ir tiesības piemērot Pasūtītājam līgumsodu 0,1% (nulle komats viena procenta) apmērā no termiņā nesamaksātās summas par katru nokavēto dienu.
   2. Pasūtītājam ir tiesības piemērot Izpildītājam līgumsodu 0,1% (nulle komats viena procenta) apmērā no Līguma kopējās summas par katru nokavēto darbu nodošanas termiņa dienu.
   3. Līgumsoda samaksa neatbrīvo Puses no Līguma saistību izpildes.
   4. Izpildītājs garantē izpildīto Darbu un izmantoto, uzstādīto, iebūvēto materiālu kvalitāti 24 (divdesmit četrus) mēnešus no akta par Darbu pieņemšanas un nodošanas akta parakstīšanu dienas.
   5. Visas garantijas laikā Izpildītājs ir atbildīgs par konstatētajiem defektiem, kā arī apņemas novērst defektus uz sava rēķina, izņemot gadījumus, kad defekti radušies Pasūtītāja vai trešo personu vainas dēļ, kā arī neietekmējamu un neparedzētu apstākļu rezultātā.
   6. Ja Pasūtītājs garantijas laikā konstatē bojājumus, par to tiek paziņots Izpildītājam, norādot vietu un laiku, kad Izpildītājam jāierodas uz defektu aktu sastādīšanu. Pasūtītāja noteiktais termiņš nedrīkst būt mazāks par 3 (trīs) darba dienām, bet Puses var vienoties par citu termiņu defektu akta sastādīšanai.
   7. Gadījumā, ja Izpildītājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Izpildītājam.
   8. Gadījumā, ja Izpildītājs nepilda savas saistības atbilstoši šajā Līgumā noteiktajam, Pasūtītājam ir tiesības piesaistīt papildu darbaspēku attiecīgo defektu un/ vai trūkumu novēršanas darbu izpildei, un Izpildītājam ir pienākums ir 5 (piecu) darba dienu laikā apmaksāt Pasūtītājam attiecīgos izdevumus un/vai zaudējumus, t.sk. izdevumus un zaudējumus, kas Pasūtītājam radusies Darbu defektu dēļ.
7. **Līguma grozīšanas un izbeigšanas kārtība**
   1. Līgumu var papildināt, grozīt vai izbeigt, Pusēm savstarpēji rakstiski vienojoties. Jebkuras Līguma izmaiņas tiek noformētas rakstveidā un kļūst par šī Līguma neatņemamām sastāvdaļām.
   2. Pasūtītājam ir tiesības vienpusēji izbeigt Līgumu, ja:
      1. Izpildītājs kavē Darbu uzsākšanu vairāk 10 (desmit) kalendārās dienas no Līguma 3.2.punktā noteiktā termiņa;
      2. Izpildītājs Darbu izpildi veic neapmierinošā kvalitātē vai tā izmantotie materiāli ir nekvalitatīvi;
      3. Izpildītājs Darbu izpildes pabeigšanu un nodošanu kavē vairāk par 14 (četrpadsmit) kalendārajām dienām;
      4. Izpildītājam ir pasludināta maksātnespēja vai tā darbība ir apturēta vai izbeigta.
   3. Izpildītājam ir tiesības vienpusēji izbeigt Līgumu, ja Pasūtītājs savas darbības vai bezdarbības dēļ kavē Līguma noteikto samaksas termiņu ilgāk par 20 (divdesmit) dienām un minēto trūkumu nenovērš 10 (desmit) kalendāro dienu laikā pēc Izpildītāja rakstveida brīdinājuma nosūtīšanas dienas Pasūtītājam.
8. **Citi noteikumi**
   1. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas tiesā saskaņā ar spēkā Latvijas Republikā spēkā esošajiem normatīvajiem aktiem.
   2. Pušu kontaktpersonas Līguma izpildē:
      1. No Pasūtītāja puses: Energo un saimniecības nodaļas vadītājs Dainis Kalniņš, tālr. 29215262; e-pasts – Dainis.Kalnins@tos.lv
      2. No Izpildītāja puses: Dmitrijs Detlevkins, mob.tālr.29124201.
   3. Juridiskā statusa, juridiskās adreses, kontaktpersonu vai bankas rekvizītu maiņas gadījumā, Pušu pienākums ir 7 (septiņu) darba dienu laikā paziņot par to otrai Pusei.
   4. Šis Līgums ir sastādīts latviešu valodā, divos eksemplāros, katrs uz \_\_ lapaspusēm. Līgums sastāv no Līguma teksta uz 4 lapaspusēm un 1. pielikuma “Tehniskais piedāvājums” uz \_\_lapaspusēm, un 2.pielikuma “Finanšu piedāvājums” uz \_\_\_ lapaspusēm. Līguma viens eksemplārs atrodas pie Pasūtītāja, bet otrs - pie Izpildītāja, un abiem eksemplāriem ir vienāds juridiskais spēks.
9. **Pušu rekvizīti un paraksti**

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | | **Pasūtītājs:** | **Izpildītājs:** | | **VSIA “Traumatoloģijas un ortopēdijas slimnīca”**  Reģ. Nr. 40003410729  Duntes iela 22, Rīga, LV-1005  AS „Swedbank”  Konta Nr. LV92HABA0551009437916  Kods: HABALV22  Tālrunis 67399300, fakss 67392348 | **SIA “Detleffi”**  reģ. Nr. 40003587636  Ēbelmuižas iela 4 - 36, Rīga, LV-1058 | | *valdes priekšsēdētāja:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Anita Vaivode  *valdes locekļi:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Inese Rantiņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Modris Ciems | *valdes priekšsēdētājs:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jevgēnijs Detlevkins | |

***Pielikums Nr. 1***

***01.07.2019. līgumam Nr. 01-29/\_\_\_***

**TEHNISKAIS PIEDĀVĀJUMS**

|  |  |
| --- | --- |
| **Pasūtītājs:** | **Izpildītājs:** |
| **VSIA “Traumatoloģijas un ortopēdijas slimnīca”**  Reģ. Nr. 40003410729 | **SIA “Detleffi”**  reģ. Nr. 40003587636 |
| *valdes priekšsēdētāja:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Anita Vaivode  *valdes locekļi:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Inese Rantiņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Modris Ciems | *valdes priekšsēdētājs:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jevgēnijs Detlevkins |

***Pielikums Nr. 2***

***01.07.2019. līgumam Nr. 01-29/\_\_\_***

**FINANŠU PIEDĀVĀJUMS**

|  |  |
| --- | --- |
| **Pasūtītājs:** | **Izpildītājs:** |
| **VSIA “Traumatoloģijas un ortopēdijas slimnīca”**  Reģ. Nr. 40003410729 | **SIA “Detleffi”**  reģ. Nr. 40003587636 |
| *valdes priekšsēdētāja:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Anita Vaivode  *valdes locekļi:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Inese Rantiņa  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Modris Ciems | *valdes priekšsēdētājs:*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Jevgēnijs Detlevkins |